Lalla Wiborg

Hansine (Lalla) Wiborg Scott-Hansen (født 19. mai 1869 i Kragerø, død 18. november 1953) var en norsk operasangerinne.Dødsdatoen fra Lalla Wiberg i slektsdatabasen geni.com.

Hun var datter av konsul og forretningsmann Thomas Møller Wiborg (1835–1918) fra Kragerø og Hansine Daae (født 1841) fra Bergen.  Lalla var søster av operasangerinnen Elisa Wiborg (1862–1938). Også søstera Hanne (Nanne/a) Wiborg (1864–1839)Hanne Sophie Louise (Nanne) hos slekt.wiborg.org var operasanger.

Lalla tok eksamen ved middelskolen. Hun studerte så sang hos Natalie Haenisch (1842–1921) i Dresden, der hun opptrådte sammen med storesøstrene Elisa og Nanna som «de tre syngende søstre». Senere gikk Lalla hos Pauline Vaneri-Filippi i Milano, Georg Hanschel (1850–1934) i London og Pauline Viardot-García (1821–1910) i Paris. Hun hadde opptredener med større orkestre i Tyskland, Belgia, Petrograd og Moskva.  Den 16. februar 1897 opptrådte hun sammen med søstra Elisa i Stuttgart. De sang duetter av norske komponister og Lalla ble kalt en koloratursangerinne. Ellers hadde hun flere besøk i Norge. Ved Nationaltheatret opptrådte hun i 1900, 1902 og 1904. I mai-juni 1902 var hun stand-in som Zerlina i "Don Juan" og Philine i "Mignon".Maud Hurum, Lalla Wiborg, Norsk Musikkhistorisk arkiv]

I 1898 hadde Lalla giftet seg med ingeniør Alf Scott-Hansen (1870–1930). Sønnen Alf Scott-Hansen (1903–1961) var elektroingeniøren som ble Wenche Foss' første ektemann.Lalla Wiborg på digitale slektssider besøkt 10.12.2012  En yngre sønn Øyvind Scott-Hansen (1907–1993) ble diplomat og ambassadør.

 Referanser 

Kategori:Norske operasangere
Kategori:Personer fra Kragerø kommune
Kategori:Fødsler i 1869
Kategori:Dødsfall i 1953